Eunöius to Horigenes
Material: papyrus
Place: Oxyrhynchites
Categories: Brief
Eunoios an Horigenes
Abwesenheit
Fest Anubis
Εὐνόϊος Ὡριγένει τῷ τιμιωτάτῳ πλεῖστα χαίρ[ει]ν. 
τὸ σπουδαῖον τῶν λόγων ἔργῳ παρεῖδες. ἡμεῖς δὲ τῇ 
σῇ ἀσχολίᾳ συνγινώσκομεν, ἀλλὰ χρή σε μεμνῆ
σθαι ὧν ὑπέσχου καὶ σπουδάζειν ἃ ἐπηνγείλω 
ποιήσειν. ὅτε γὰρ ἐχρῆν ἐν ταῖς γλυκείαις Καλάν
δαις ἀποσταλῆναι τὸ μέλι οὗ γλυκείων ὑπάρχεις, 
σὺ δὲ καὶ περὶ τοῦτο τὸ μέρος ἠμέλησας, καὶ ταῦτα 
ἡμῶν σε προσδοκώντων ἥξειν εἰς τὴν ἑορτὴν 
τῶν Καλανδῶν, καὶ ἀφεῖκας τοὺς συσσίτους  ἀσίτους. 
ταῦτα δέ σοι γράφω ἐν ἑορτῇ προσπαίζων καί σε 
[ὑ]πομιμνήσκων τῆς σῆς πρὸς ἡμᾶς σπουδῆς· 
τὸν ἐπιδίδοντά σοι τὴν ἐπιστολὴν ὡς ἕνα ἡμῶν ἰδέ. 
ἔστιν γὰρ Εὐνοΐῳ σύντροφος.  θεοί σε σώσειαν διὰ 
παντὸς πανοικησίᾳ. 
α 
 ἀλʼ  ὅρα μὴ ἀμελήσῃς, κύριέ μου πάτερ. 
ἐλθὲ ἐπὶ τὸν Εὐνόϊον εἰς τὴν πανήγυριν 
τὴν τοῦ θειοτάτ[ο]υ [ἡμ]ῶν  Ἀνούβιδος.